ZurichNLP/romansh-municipal-text-corpus huggingface dataset:
Rumantsch: Igl onn vargau han ins sanau in tschancun dalla Via da Flond veglia. Ussa duei in ulteriur tschancun vegnir sanaus ch'ei medemamein en in schliet stadi. Igl ei previu da rinforzar il fundament tenor basegns e da cuvierer il vial cun ina stresa da basa da bitum.
Deutsch: An der alten Flonderstrasse wurde letztes Jahr bereits ein Teilstück saniert. Nun soll ein weite-res Teilstück, das ebenfalls in schlechtem Zustand ist, saniert werden. Die Fundation wird sofern nötig verstärkt und die Fahrbahn mit einer bitumösen Tragschicht eingedeckt.
Rumantsch: Per menar naven l'aua da spunda eis ei planisau da construir viers ensi in niev conduct d'aua da sfundrada. L'aua vegn menada cun in niev conduct sur Quadras egl uaul. Quella investiziun vegn attribuida al conto "7201 allontanament d'auas piarsas".
Deutsch: Um das anfallende Hangwasser abzuleiten, wird eine neue Sickerleitung bergseits erstellt. Die-ses anfallende Wasser wird mit einer neuen Leitung über Quadras in den Wald geleitet. Diese Investition erfolgt über das Konto "7201 Abwasserbeseitigung".
Rumantsch: Pervia dall'aura dat ei mintg'onn donns vid las vias d'uaul. La reparaziun da quels donns vegn resumada el quen d'investiziun sut il tetel PRA 2023 (project collectiv renovaziun ed avertura). La finamira da quei PRA ei da restabilir la funcziun ed il diever sco era la segirtad da carrar. En singuls cass sto era l'erosiun vegnir frenada ed impedida. Ultra da quei eis ei necessari da segirar las scarpas.
Deutsch: Witterungsbedingt entstehen jährlich Schäden an den Waldstrassen. Die Behebung dieser Schä-den werden in der Investitionsrechnung unter dem Titel SIE 2023 (Sammelprojekt Instandstel-lung Erschliessung) zusammengefasst. Zielsetzung dieser SIE ist die Funktions- und Ge-brauchstauglichkeit sowie die Fahrsicherheit wiederherzustellen. Bei einzelnen Projekten muss auch die Erosion gestoppt und verhindert werden. Auch müssen Böschungen gesichert werden.
Rumantsch: La via d'uaul Resgia ei vegnida construida denter 1998 e 2000. Ella possibilitescha da contonscher igl uaul cun vehichels ed ei era la via d'access all'Alp da Siat. Ils onns 2014, 2019 e 2020 han ins sanau divers tschancuns.
Deutsch: Der Waldweg Resgia wurde zwischen 1998 und 2000 erstellt. Neben der Walderschliessung dient der Weg auch als Zufahrt zur Alp da Siat. In den Jahren 2014, 2019 und 2020 wurden di-verse Teilabschnitte saniert.
Rumantsch: La via sin l'Alp Gretg ha la vischnaunca da Duvin construiu igl onn 1997. Ils onns 2011, 2019 e 2022 han ins stuiu remplazzar diversas dustonzas da blocca cun preits encastradas el rom da projects PRA.
Deutsch: Der Weg auf Alp Gretg wurde von der ehemaligen Gemeinde Duvin im Jahr 1997 gebaut. Im Jahr 2011, 2019 und 2022 mussten diverse nicht mehr funktionsfähige Holzkästen im Rahmen von SIE-Projekten durch Larsenwände ersetzt werden.
Rumantsch: La Via Ual da Mulin porscha access ad ina surfatscha d'uaul da 44 ha. Ella ei vegnida construida ils onns 1985/1986.
Deutsch: Der Waldweg Via Ual da Mulin erschliesst 44 ha Schutzwald. Der Waldweg wurde in den Jahren 1985/1986 erstellt.
Rumantsch: Ins quenta cun ina tariffa da contribuziun da min. 66% (conclus dalla regenza il matg 2023) resp. cun CHF 495'000.00. Las investiziuns nettas da CHF 255'000.00 vegnan amortisadas duront 40 onns.
Deutsch: Erwarteter Beitragssatz min. 66% (Regierungsbeschluss Mai 2023) resp. CHF 495'000.00. Die Net-toinvestitionen von CHF 255'000.00 werden über die Abschreibungsdauer von 40 Jahren abge-schrieben.
Rumantsch: approbar il credit d'impegn da CHF 200'000.00 per il liug da sentupada ed il plaz da giug sper la casa communala da Schnaus;
Deutsch: Genehmigung Verpflichtungskredit von CHF 200'000.00 für Begegnungsort und Kinder-spielplatz beim Gemeindehaus Schnaus;
Rumantsch: approbar il credit d'impegn da CHF 250'000.00 per baghegiar ina rampa ed in'entrada vest per la casa da scola, Glion;
Deutsch: Genehmigung Verpflichtungskredit von CHF 250'000.00 für den Bau einer Rampe und eines Einganges West im Schulhaus, Ilanz;
Rumantsch: El sequent presentein nus a Vus il preventiv per il quen da gudogn e sperdita ed il quen d’investiziun per igl onn 2024. El rom dil preventiv per il quen d’investiziun propona la suprastonza communala plinavon d’approbar plirs credits d’impegn. La suprastonza communala ha discutau detagliadamein il preventiv 2024 ils 12 da settember e deliberau el ils 24 d’october 2023 per mauns dil parlament.
Deutsch: Nachfolgend unterbreiten wir Ihnen das Budget Erfolgsrechnung und Investitionsrechnung für das Jahr 2024. Im Rahmen des Investitionsbudgets beantragt der Gemeindevorstand zudem mehrere Verpflichtungskredite. Der Gemeindevorstand hat das Budget 2024 am 12. September im Detail beraten und am 24. Oktober 2023 zuhanden des Parlaments verabschiedet.
Rumantsch: La carischia annuala da 2.7 % igl onn 2022 ei sesviluppada semegliontamein era 2023 cun circa 2 %. Las prognosas actualas prevesan era per ils onns 2024 e 2025 ina carischia annuala da rodund 2 %. Ins discuora d’ina aschinumnada inflaziun centrala.
Deutsch: Die Jahresteuerung von 2.7 % im Jahr 2022 hat sich mit einer Jahresteuerung von rund 2 % im Jahr 2023 fortgesetzt. Die aktuellen Prognosen sagen auch für die Jahre 2024 und 2025 eine Jahresteuerung von rund 2 % voraus. Man spricht von einer sogenannten Kerninflation.
Rumantsch: In credit da 4.0 miu. francs finanziaus cun in tscheins da 0.29 % croda il december 2023 e sto vegnir refinanziaus per in tscheins considerablamein pli ault dad actualmein ver 2.0 %. En pli vegn la vischnaunca dad Ilanz/Glion a duvrar ulteriurs mieds liquids per saver pagar las investiziuns buca finanziadas cun igl agen cash-flow. Il tscheins pli ault caschuna igl onn 2024 in augment dils cuosts da tscheins da ver 110'000 francs.
Deutsch: Die anstehende Refinanzierung von 4.0 Mio. Franken im Dezember 2023, welche mit 0.29 % finanziert waren, muss zu einem deutlich höheren Zinssatz von aktuell rund 2.0 % erfolgen. Zu-sätzlich wird die Gemeinde Ilanz/Glion weitere liquide Mittel benötigen, um die nicht mit dem eigenen Cash-Flow finanzierten Investitionen bezahlen zu können. Diese Zinssatzerhöhung be-wirkt eine Zinsaufwandserhöhung von rund 110'000 Franken im Jahr 2024.
Rumantsch: Per garantir igl onn 2024 la liquiditad dil Spital regiunal Surselva a Glion sto quel metter a quen allas vischnauncas ina summa totala da 5'852'000 francs, che resluta dils deficits budgetai pils onns 2023 e 2024. La vischnaunca dad Ilanz/Glion ha da surprender in import da 1'260'698.95 francs. Quei ei rodund in milliun francs dapli che previu el preventiv digl onn 2023. Ina cumpart da 50 %, quei vul gir 630'000 francs da quella summa, vegn cudischada gia igl onn 2023 sco cudischaziun da regulaziun / transitoria. L’autra mesadad vegn budgetada per igl onn 2024. Tenor la planisaziun da finanzas actuala dil Spital regiunal Glion vegn la vischnaunca dad Ilanz/Glion era ils onns 2025 tochen 2028 a stuer contribuir ina summa annuala da ver 600'000 francs.
Deutsch: Um die Liquidität des Regionalspitals Ilanz im Jahr 2024 aufrecht zu erhalten, muss das Spital den Gemeinden einen Gesamtbetrag von 5'852'000 Franken, welcher aus den budgetierten Defiziten der Jahre 2023 und 2024 resultiert, in Rechnung stellen. Für die Gemeinde Ilanz/Glion fallen 1'260'698.95 Franken an. Das ist rund eine Million Franken mehr als in den vergangenen Jahren budgetiert wurde. Ein Anteil von 50 %, das heisst 630'000 Franken des Gesamtbetrags, wird bereits im Jahr 2023 als Abgrenzungsbuchung / transitorisch gebucht. Die andere Hälfte wird für das Jahr 2024 budgetiert. Gemäss aktueller Finanzplanung des Re-gionalspitals Ilanz zeichnet sich auch für die Jahre 2025 bis 2028 ein jährlicher Beitrag von rund 600'000 Franken durch die Gemeinde Ilanz/Glion an das Regionalspital Ilanz ab.
Rumantsch: La contribuziun annuala allas casas da vegls e da tgira sto era vegnir augmentada per ver 370'000 francs sin 1'400'000 francs.
Deutsch: Der jährliche Beitrag an die Alters- und Pflegeheime muss auch um rund 370'000 Franken auf 1'400'000 Franken erhöht werden.
Rumantsch: Ils cuosts d’energia han stuiu vegnir augmentai per rodund 5 % resp. 83'000 francs. Quei ei cuosts d’energia che vegnan pagai alla Repower AG.
Deutsch: Die Energiekosten mussten um rund 5 % erhöht werden, in Franken sind dies 83'000 Fran-ken. Das sind Energiekosten, welche an die Repower AG bezahlt werden.
Rumantsch: Il recav net dalla funcziun 8710, electricitad, ei vegnius budgetaus igl onn 2023 cun 731'500 francs. Il recav net el quen annual 2022 era mo 268'000 francs. Il recav net da 731'500 francs vegn probablamein buc a vegnir contonschius igl onn 2023, perquei che la producziun ei sesviluppada sut la norma. Per igl onn 2024 vegnan ils prezis d’energia dalla producziun d’energia dallas Ovras electricas Frisal SA tenor informaziuns actualas puspei sereduci fermamein. Pervia dalla quantitad producida incerta eis ei ultra da quei grev da budgetar il recav dall’energia da participaziun dallas vischnauncas concessiunarias dallas Ovras electricas Zervreila SA. Tut en tut vegn budgetau ella funcziun 8710 per igl onn 2024 ina summa da 536'500 francs ni 195'000 francs pli pauc che 2023.
Deutsch: Der Nettoertrag der Funktion 8710, Elektrizität wurde für das Jahr 2023 mit 731'500 Franken budgetiert. Der Nettoertrag in der Jahresrechnung 2022 betrug nur 268'000 Franken. Der Nettoertrag von 731'500 Franken wird wahrscheinlich im Jahr 2023 nicht erreicht werden, weil die Produktion unter der Normproduktion liegt. Für das Jahr 2024 werden die Energie-preise, welche aus der Produktion der Kraftwerke Frisal AG erzielt werden, gemäss aktuellen Informationen wieder stark sinken. Zudem ist der Ertrag aus der Beteiligungsenergie der Kon-zessionsgemeinden der Kraftwerke Zervreila AG wegen unsicherer Produktionshöhe schwierig zu budgetieren. Gesamthaft ist in der Funktion 8710 für das Jahr 2024 ein Betrag von 536'500 Franken budgetiert oder 195'000 Franken weniger als für das Jahr 2023.
Rumantsch: Sulettamein quels sis fatgs (finanziaziun supplementara dil spital, contribuziuns augmentadas alla casas da vegls e da tgira, dapli expensas da tscheins, l’ulivaziun dalla carischia tier las pagas, dapli cuosts d’energia e pli paucas entradas dalla vendita d’energia) han gia per consequenza ch’il resultat dil preventiv 2024 ei per ver 1'200'000 francs pli bass cumparegliau cun quel digl onn 2023 e ch’igl ei buca pusseivel da presentar al parlament communal in budget 2024 equilibrau.
Deutsch: Alleine diese sechs Tatsachen (zusätzliche Spitalfinanzierung, Erhöhung Beiträge an die Alters- und Pflegeheime, Zinsaufwanderhöhungen, Teuerungsausgleich Löhne, Erhöhung der Energie-kosten und Verminderung des Ertrages aus Verkauf von Energie) bewirken, dass das Ergebnis um rund 1'200'000 Franken verglichen mit dem Budget für das Jahr 2023 vermindert wird und dem Gemeindeparlament kein ausgeglichenes Budget 2024 präsentiert werden kann.
Rumantsch: Arisquard ils recavs fiscals vegn quintau igl onn 2023 cun ina ferma digren dallas taglias sin la midada da maun. La reducziun da bunamein in miez milliun francs vegn probablamein era a semanifestar igl onn 2024, cunquei ch'ei dat buca plans da realisar surbaghegiadas pli grondas. Il preventiv dallas taglias sin las entradas ei per 4 % pli aults cumparegliau cun il quen annual 2022. Ils uffecis da taglia dil Grischun han recumandau d’augmentar quel per 6 %. Las taglias sin la facultad ein vegnidas augmentadas per 5 % enstagl per 9 % sco recumandau. Ils recavs fiscals totals el preventiv 2024 ein 280'000 francs pli aults che budgetau 2023, denton 613'751 francs pli bass che el quen annual 2022. Ils recavs totals ein cun 34'265'500 francs empau pli aults cumparegliau cun il quen annual 2022, denton rodund 539'200 francs pli aults che budgetau 2023, buc il davos pervia digl augment digl agid finanzial dil cantun Grischun.
Deutsch: Bei den Fiskalerträgen zeichnet sich im Jahr 2023 ein starker Rückgang bei den Handänderungs-steuern ab. Die um fast eine halbe Mio. Franken tieferen Einnahmen in diesem Bereich dürften sich auch im Jahr 2024 ergeben, zumal keine grösseren Überbauungen geplant sind. Die Ein-kommenssteuern wurden um 4 % höher budgetiert verglichen mit der Jahresrechnung 2022. Die Empfehlung des Verbandes der Bündner Steuerämter lautet auf 6 %. Die Vermögenssteuern wurden um 5 % statt wie empfohlen um 9 % erhöht. Die gesamten Fiskalerträge im Budget 2024 sind um 280'000 Franken höher budgetiert als im Budget 2023, jedoch um 613'751 Fran-ken tiefer als in der Jahresrechnung 2022. Die gesamten Erträge sind mit 34'265'500 Franken etwas höher als in der Jahresrechnung 2022, jedoch rund 539'200 Franken höher als im Budget 2023, nicht zuletzt wegen der gestiegenen Finanzhilfe des Kantons Graubünden.
Rumantsch: In alzament dalla tariffa dalla taglia sin immobilias dad 1 promil sin 1.5 promils ei indispensabels. Igl augment generass in recav supplementar da 680'000 francs tenor il preventiv 2024, taglias sin immobilias. La gronda part dallas vischnauncas en Surselva, mo era p.ex. la vischnaunca da Scuol, ha in pei da taglia dad 1.5 promils. Ultra da quei quenta l’ulivaziun da finanzas dil cantun Grischun era cun in pei da taglia dad 1.5 promils. Quei vul gir ch’igl augment da taglia havess negina influenza sin l’ulivaziun da finanzas. Per ina casa d’ina famiglia eis ei da quintar cun in augment da rodund 250 tochen 300 francs ad onn, per ina casa da duas famiglias cun ver 400 tochen 500 francs dapli.
Deutsch: Eine Erhöhung des Steuersatzes bei den Liegenschaftssteuern von 1 Promille auf 1.5 Promille ist unumgänglich. Die Erhöhung würde einen Mehrertrag gemäss Budget 2024, Liegenschaftssteu-ern, von 680'000 Franken generieren. Die meisten Gemeinden in der Surselva, aber auch z. B. die Gemeinde Scuol, erheben einen Steuersatz von 1.5 Promille auf Liegenschaften. Zudem rechnet der Finanzausgleich des Kantons Graubünden auch mit einem Steuersatz von 1.5 Promil-le. Das heisst auf den Finanzausgleich hätte die Steuererhöhung keinen Einfluss. Bei einem Ein-familienhaus macht die Erhöhung rund 250 bis 300 Franken pro Jahr aus, bei einem Zweifamili-enhaus rund 400 bis 500 Franken.
Rumantsch: Il cantun entscheiva igl onn 2024 cun il schazetg niev dallas immobilias ella vischnaunca da Ilanz/Glion. L’entschatta fa il marcau da Glion. Ils davos schazetgs dallas immobilias el marcau da Glion dateschan digl onn 2007. El marcau da Glion eis ei era da quintar cun ils pli gronds augments da valeta che han la finala era consequenzas per las taglias sin las immobilias. Ils novs schazetgs vegnan probablamein ad haver in effect sin las entradas fiscalas l’emprema ga pér igl onn 2026. Igl uffeci per la valetaziun d’immobilias ughegia denton buca da numnar ina summa approximativa per igl augment dallas entradas da taglia entras ils novs schazetgs.
Deutsch: Der Kanton beginnt im Jahr 2024 mit der Neuschätzung der Liegenschaften der Gemeinde Ilanz/Glion. Gestartet wird mit der Stadt Ilanz. Die letzten Schätzungen in der Stadt Ilanz stam-men aus dem Jahr 2007. In der Stadt Ilanz sind auch die grössten Wertsteigerungen zu erwarten, welche sich dann auf die Liegenschaftssteuern auswirken. Die Auswirkungen der Neuschätzun-gen der Liegenschaften werden sich voraussichtlich erstmals im Jahr 2026 auf die Steuerein-nahmen auswirken. Das Amt für Immobilien wagt jedoch keine Schätzungen, wie hoch die Erhö-hung gesamthaft sein wird.
Rumantsch: Il quen da gudogn e sperdita 2024 cun expensas da 35'386'900 francs ed entradas da 34'265'500 francs quenta cun in surpli d’expensas dad 1'121'400 francs.
Deutsch: Die Erfolgsrechnung 2024 rechnet bei einem Aufwand von 35'386'900 Franken und einem Ertrag von 34'265'500 Franken mit einem Aufwandüberschuss von 1'121'400 Franken.
Rumantsch: Il preventiv per il quen d’investiziun cun expensas da 10'420'500 francs ed entradas da 4'121'00 francs quenta cun investiziuns nettas da 6'299'500 francs. Il cash-flow budgetau importa mo gest 592'500 francs ed il grad d’autofinanziaziun maghers 9.41 %.
Deutsch: Das Budget Investitionsrechnung rechnet bei Ausgaben von 10'420'500 Franken und Einnahmen von 4'121'00 Franken mit Nettoinvestitionen von 6'299'500 Franken. Der budgetierte Cash-Flow beträgt nur gerade 592'500 Franken und der Selbstfinanzierungsgrad lediglich 9.41 %.
Rumantsch: La carischia actuala munta a ver 2 %. Il cantun Grischun quenta sco gia menziunau cun ina cumpensaziun dalla carischia da 2.0 pertschien per ils 01-01-2024. Il preventiv actual risguarda las pagas inclusiv la carischia da 2.0 % ed in augment individual dallas pagas da 0.8 %.
Deutsch: Die aktuelle Teuerung beträgt rund 2 %. Der Kanton Graubünden geht wie bereits erwähnt von einem Ausgleich der Teuerung von 2.0 Prozent per 01.01.2024 aus. Im aktuellen Budget sind die Löhne inklusive 2.0 % Lohnteuerung und eine individuelle Lohnerhöhung von 0.8 % berück-sichtigt.
Rumantsch: Per reveder la constituziun communala vegnan budgetai 10'000 francs per indemnisaziuns da sesidas e 20'000 francs per la cussegliaziun giuridica.
Deutsch: Für die Erarbeitung der Verfassungsrevision sind für Sitzungsgelder 10'000 Franken und für juris-tische Beratung 20'000 Franken budgetiert.
Rumantsch: El budget 2024 ein budgetai 15'000 francs per fotografias digitalas dils edifecis, 10'000 francs per divers studis davart la realisabladad e 25'000 francs per il project da construcziun / publicaziun dalla casa da habitar Miezvitg 15 a Luven.
Deutsch: Für digitale Gebäudeaufnahmen sind 15'000 Franken, für diverse Machbarkeitsstudien 10'000 Franken sowie für das Bauprojekt / Ausschreibung des Wohnhauses Miezvitg 15 in Luven 25'000 Franken budgetiert.
Rumantsch: Las pagas (sold) dils pumpiers ein vegnidas alzadas per 20'000 francs cumparegliau cun il preventiv 2023. Las investiziuns per apparats e maschinas ein era vegnidas augmentadas.
Deutsch: Die Löhne (Sold) der Feuerwehr wurden verglichen mit dem Budget 2023 um 20'000 Franken erhöht. Die Anschaffung von Apparaten und Maschinen wurde ebenfalls erhöht.
Rumantsch: La part dil gudogn digl uffeci dil register funsil ha stuiu vegnir reducida el budget 2024 da 130'000 francs sin 60'000 francs. (Argumentaziun: era ellas vischnauncas vischinas van las midadas da maun anavos, l’offerta d’immobilias sesminuescha ed ils augments dils tscheins sefan valer).
Deutsch: Der Gewinnanteil des Grundbuchamtes musste im Budget 2024 von 130'000 Franken auf 60'000 Franken reduziert werden. (Begründung: auch bei den Nachbargemeinden gehen die Handänderungen zurück, geringeres Angebot an Immobilien und Auswirkungen der Zinserhö-hungen)
Rumantsch: Las expensas dallas pagas per igl onn 2024 ein vegnidas actualisadas a basa dallas pagas definitivas digl uost 2023. Igl augment dallas pagas da 2.0 % pervia dalla carischia ei medemamein risguardaus.
Deutsch: Der Lohnaufwand für das Jahr 2024 wurde gestützt auf die definitiven August 2023 Löhne aktua-lisiert. Die Lohnerhöhung von 2.0 % aufgrund der Teuerung ist ebenfalls berücksichtigt.
Rumantsch: Il preventiv 2024 dalla biblioteca ei vegnius elavuraus ensemen cun las persunas responsablas per la biblioteca. Las expensas muntan a 140'000 francs e las entradas a 40'000 francs.
Deutsch: Das Budget 2024 der Bibliothek wurde zusammen mit den Bibliotheksverantwortlichen erarbei-tet. Der Aufwand beträgt 140'000 Franken und der Ertrag 40'000 Franken.
Rumantsch: Il preventiv 2024 prevesa contribuziuns da promoziun da 15'000 francs a Giuventetgna e sport e contribuziuns da 21'500 francs per occurrenzas e projects da sport.
Deutsch: Für das Jahr 2024 sind 15'000 Franken budgetiert als Jugend und Sport Förderbeiträge sowie 21'500 Franken als Beiträge für Sportanlässe und -projekte.
Rumantsch: Sebasond sin ils recavs digl onn current e sin las cefras dils davos onns, han ins saviu augmentar il preventiv per las entradas dall’ustria e las taxas d’entrada. Per la scolaziun ed il perfecziunament ein mo las scolaziuns necessarias budgetadas. Ils cuosts d’energia han stuiu vegnir augmentai per 30'000 francs sin fundament dallas cefras 2023.
Deutsch: Basierend auf den Erträgen des laufenden Jahres und aufgrund der Zahlen der letzten Jahre konnte das Budget für die Einnahmen im Restaurant und die Eintrittsgebühren erhöht werden. Bei der Aus- und Weiterbildung sind nur die nötigen Ausbildungen budgetiert. Die Energiekos-ten mussten aufgrund der Zahlen des Jahres 2023 um 30'000 Franken erhöht werden.
Rumantsch: Sco gia menziunau ell’introducziun sto la contribuziun al Spital regiunal Surselva SA vegnir augmentada sin 1'260'698.95 francs. Ina cumpart da 50 % dils deficits budgetai pils onns 2023 e 2024 vegn cudischada gia igl onn 2023, 50 % igl onn 2024.
Deutsch: Wie schon in der Einleitung erwähnt, muss der budgetierte Aufwand der Regionalspital Ilanz AG um 1'260'698.95 Franken erhöht werden. Ein Anteil von 50 % der budgetierten Defizite für die Jahre 2023 und 2024 wird bereits im Jahr 2023 gebucht, 50 % im Budget für das Jahr 2024 be-rücksichtigt.
Rumantsch: La contribuziun annuala sto vegnir augmentada per 370'000 francs sin totalmein 1'400'000 francs pervia d’in augment dils cuosts, surtut dils cuosts da pagas, d’energia e da nutriment, pervia d'in pli grond diember da cussadentas e cussadents cun in scalem da tgira tendenzialmein pli aults, perquei che las entradas ellas casas da vegls e da tgira succedan savens en ina vegliadetgna avanzada.
Deutsch: Wegen gestiegener Kosten, insbesondere Lohn-, Energie- und Lebensmittelkosten, einer grösse-ren Anzahl von Heimbewohnern, einer tendenziell höheren Pflegestufe, weil die Bewohner zunehmend mit einem höheren Alter in die Alters- und Pflegeheime wechseln, muss der jährli-che Betrag um 370'000 Franken auf gesamthaft 1'400'000 Franken erhöht werden.
Rumantsch: Il preventiv 2024 dalla Spitex Foppa ei avon maun. La cumpart da 410'000 francs corrispunda alla quota dalla vischnaunca dad Ilanz/Glion. Il preventiv per igl onn 2024 ei vegnius presentaus alla vischnaunca a caschun d’ina sesida da budget extraordinaria ils 26 d’october 2023.
Deutsch: Das Budget 2024 der Spitex Foppa liegt vor. Der Anteil von 410'000 Franken entspricht dem Anteil der Gemeinde Ilanz/Glion. Das Spitex Budget für das Jahr 2024 wurde an einer neuen, speziellen Budgetsitzung am 26. Oktober 2023 den Gemeindevertretern präsentiert.
Rumantsch: 3'500 francs ein budgetai per las sesidas dalla cumissiun da giuventetgna e 10'000 francs per occurrenzas incl. la fiasta per giuvnas burgheisas e giuvens burgheis.
Deutsch: Für Kommissionssitzungen der Jugendkommission sind 3'500 Franken und für Veranstaltungen inkl. Jungbürgerfeier sind 10'000 Franken budgetiert.
Rumantsch: Actualmein san ins buca constatar in augment el sectur digl agid economic. Ei sa denton adina capitar che quel s’augmenta a moda significanta sin fundament dalla situaziun economica.
Deutsch: Aktuell kann keine Zunahme von wirtschaftlicher Hilfe festgestellt werden. Eine relevante Zu-nahme aufgrund der wirtschaftlichen Situation kann jedoch immer auftreten.
Rumantsch: Sin il conto 6190.3111.00 han ins budgetau 50'000 francs per cumprar in vehichel niev per il menader dils survetschs tecnics.
Deutsch: Im Konto 6190.3111.00 wurden 50'000 Franken für die Anschaffung eines Fahrzeuges für den Leiter technische Betriebe budgetiert.
Rumantsch: El conto 7201.3143.01, manteniment dils conducts d'ovra dallas sereneras, ein budgetai diversas lavurs per mantener il sistem da controlla dils process incl. provediment cun current d’urgenza, en total cumpeglian quellas rodund 93'600 francs.
Deutsch: Im Konto 7201.3143.01, Unterhalt Werkleitungen, sind diverse Arbeiten für den Unterhalt des Prozessleitsystems inkl. Notstromversorgung budgetiert. Gesamthaft rund 93'600 Franken.